Der er godt styr på motorikken hos den nye, unavngivne kalv i Aalborg Zoo, der blev født tirsdag i sidste uge. Det er en kviekalv og mor Fridas fjerde kalv. Aalborg Zoo oplyser, at kalven på omkring to meter trives godt, og  allerede har været med sin mor udenfor. De to får lov at gå for sig selv i noget tid, før den lille er klar til at løbe med de andre dyr i savanne-anlægget. Kalven har ikke noget navn endnu. Men ifølge dyrepasserne bliver det efter al sansynlighed et navn med inspiration fra en gruppe af kvinder i Afrika, der kæmper mod krybskyttere.
I sidste uge kom en lille ny til verden i Aalborg Zoo.